Brandmænd fra Beredskabscenter Jammerbugt har kæmpet i mange timer mod en stor gårdbrand i nærheden af Brønderslev. Branden opstod, ifølge ejeren, da der gik ild i en tørretumbler i den ene ende af gården. Branden bredte sig hurtigt til flere længer, og over mod grisestalden, hvor ca. 650 grise gik. Det lykkedes at få de fleste grise redt ud. 12 grise døde under branden. - Vi arbejder med efterslukningen lige nu. Det var en voldsom brand, da vi ankom til stedet, men slukningsarbejdet er gået planmæssigt, og naboerne var hurtige herude til at begynde bjergningen af grisene. Det skal de have stor ros for, siger indsatsleder Claus Hermansen til TV2/Nord. I alt er tre længer på gården er brændt ned, imens stuehuset er reddet fra flammerne. De resterende grise blev ifølge ejeren kørt til slagteriet.

Referat:
En stor gårdbrand mellem Brønderslev og Saltum kostede 12 grise livet.